

**Asistent daňového poradcu**

**Postavenie**

Fyzická osoba môže vykonávať činnosť asistenta daňového poradcu, iba počas trvania pracovno-právneho vzťahu s daňovým poradcom (s jeho súhlasom aj u iného daňového poradcu), ktorý primerane dbá a zabezpečuje, aby sa u neho zamestnaný asistent mohol pripraviť na výkon povolania daňového poradcu.

**Oprávnenia**

* vykonávať iba tie úkony, na ktoré ho daňový poradca splnomocní, pričom tieto úkony musia byť primerané asistentovým odborným schopnostiam a dĺžke praxe
* pri výkone svojej činnosti nie je nezávislý
* nesmie poskytovať služby klientovi bez súhlasu daňového poradcu
* môže byť členom odborných komisií a pracovných skupín
* právo zúčastňovať sa na vzdelávaní organizovanom SKDP
* právo využívať informačný systém SKDP
* podávať návrhy, podnety a pripomienky k činnosti SKDP týkajúce sa asistentov
* požadovať ochranu svojich práv vyplývajúcich z členstva v SKDP
* odoberať infomateriály: Spravodajca, Bulletin SKDP, Daňoviny, e-mailové novinky

**Povinnosti**

* dodržiavať vnútorné predpisy SKDP
* oznámiť SKDP najneskôr do 30 dní akékoľvek zmeny pracovnoprávneho vzťahu s daňovým poradcom, u ktorého vykonáva činnosť asistenta daňového poradcu, na adresu: SKDP, Trnavská cesta 74/A, 821 02 Bratislava. Akékoľvek podrobné informácie Vám budú poskytnuté na tel. č. 0908 713 681 alebo e-mailom: evidencie@skdp.sk.
* Po dobu pozastavenia poprosíme vrátiť nám osvedčenie na poskytovanie daňového poradenstva a
* zachovávať mlčanlivosť o všetkých skutočnostiach, o ktorých sa dozvedel pri výkone svojej činnost, a to aj po skončení pracovného pomeru s daňovým poradcom alebo po vyčiarknutí zo zoznamu asistentov.

**Členský príspevok**

Členský príspevok vo výške 83 € za asistenta daňového poradcu hradí daňový poradca, ktorý ho zamestnáva čo i len jeden deň kalendárneho roka; to neplatí, ak v kalendárnom roku za asistenta zaplatil členský príspevok už skôr iný daňový poradca.

**Poistenie**

Daňový poradca, ktorý asistenta zamestnáva, je povinný uzavrieť aj zmluvu o poistení zodpovednosti za škodu spôsobenú zamestnancom pri plnení pracovných povinností alebo v priamej súvislosti s nimi, za ktorú daňový poradca zodpovedá podľa osobitných predpisov.